

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 672-Ա**

**վարչական տուգանք նշանակելու մասին**

 24 օգոստոսի 2022թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԶՈՎԵՏԻ» սահմանափակ պատասխանատվությամբ ընկերության տնօրեն Հայկ Ռուբենի Նեյմանի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2022 թվականի հունիսի 28-ի N 1964-Ա հրամանի համաձայն՝ «ԶՈՎԵՏԻ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2022 թվականի հուլիսի 16-ի վարչական իրավախախտման վերաբերյալ թիվ 1964 արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ և 90-րդ կետերի պահանջները.** այն է՝

- ստուգումն ընդգրկող ժամանակահատվածում սննդի շղթայում ներգրավված աշխատակիցներ Ռուբեն Սերգեյի Նեյմանը, Անահիտ Ռոբերտի Խաչատրյանը, Նազիկ Հայկի Թորոսյանը և Հայկ Ռուբենի Նեյմանը չեն ենթարկվել պարտադիր նախնական /աշխատանքի ընդունվելիս/ բժշկական զննությունների, աշխատակիցների ցանկը՝ համաձայն «ԶՈՎԵՏԻ» սահմանափակ պատասխանատվությամբ ընկերության տնօրեն Հայկ Ռուբենի Նեյմանի գործի նյութերում առկա 2022 թվականի հուլիսի 20-ի գրավոր հայտարարության, անձնական բժշկական /սանիտարական/ գրքույկների պատճեններն առկա են գործի նյութերում.

- 2021 թվականի հուլիսի 01-ից մինչև 2022 թվականի հուլիսի 25-ն ընկած ժամանակահատվածում «ՆԱՐԻՆԵ» արտադրատեսակ կաթնամթերքի համապատասխանությունը հավաստելու համար առկա չէ համապատասխանության հայտարարագիր։

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ԶՈՎԵՏԻ» սահմանափակ պատասխանատվությամբ ընկերության տնօրեն Հայկ Ռուբենի Նեյմանը (հասցե՝ Հայաստանի Հանրապետություն, ք. Երևան, Մաշտոցի պողոտա, 3 շենք 18 բն.): Հայկ Ռուբենի Նեյմանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել և մասնակցել է գործի քննությանը:

Հիմք ընդունելով վերոգրյալը, հաշվի առնելով կատարված իրավախախտումների բնույթը, հանրային վտանգավորության, մեղքի աստիճանը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով, Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ, հոդվածներով, 188-րդ հոդվածի 1-ին մասով՝**

**Ո Ր Ո Շ Ե Ց Ի՝**

1. «ԶՈՎԵՏԻ» սահմանափակ պատասխանատվությամբ ընկերության տնօրեն Հայկ Ռուբենի Նեյմանի նկատմամբ **Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի հարյուրապատիկի չափով՝ 100.000 (հարյուր հազար) ՀՀ դրամ:

 2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:

 3. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

 4. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:

 5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ. ԱՎԵՏԻՍՅԱՆ**

 Կ.Տ.

Կատ.` Իրավական աջակցության և

 փաստաթղթաշրջանառության

 վարչություն/Տ. Ավալյան/

 (+374 12) 40-40-40/187/